Video: Onnie se fiets-plan vir rooimier-leerders maak opslaeDie fietse wat onder die leerders se tafels installeer is (Foto: Distractify) ŉ Wiskundeonderwyseres van Wake County in die VSA se flink idee om te keer dat leerders tydens klastyd vroetel en nie aandag gee nie, het soos ŉ veldbrand op sosiale media versprei. Bethany Lamberth het aan die webwerf Distractify vertel sy het ŉ privaat skenker oortuig om ŉ klomp fietsrymasjiene aan die skool te skenk. Dié masjiene is toe onder die kinders se tafels geïnstalleer. Sy meen dié masjiene help kinders om beter op die klaswerk te konsentreer omdat hulle dan nie met ander dinge vroetel nie. “Voorheen het die kinders heeltyd op hulle lessenaars trom geslaan, met ander kinders gepraat of konstant aan hulle gevat, en nou doen hulle dit nie meer nie omdat hulle voete beweging kry. Die fietse wat onder die leerders se tafels installeer is (Foto: Distractify) “Die kinders se werksgehalte het in ŉ kort tyd drasties verbeter en daar is ook ŉ groot afname in die hoeveelheid werk wat nie gedoen word nie,” het sy vertel. Dié masjiene hou ook talle gesondheidsvoordele vir die kinders in. “Dit gee my die geleentheid om te oefen terwyl ek beter kan fokus. Ek het een oggend voor 10:00 meer as 5,5 myl (8,8 km) met die fiets getrap. Ek is ŉ baie energieke persoon, en dié fiets verbrand heelwat daarvan sodat ek beter kan fokus,” het ŉ leerder gesê. Bron: Distractify https://youtu.be/h48zn-FZdeQ